SHBA në ndihmë të viktima të trafikut njerëzor
Drejtori i zyrës amerikane të imigracionit dhe doganave, Xhon Morton, mbi problemin e trafikut njerzor në Evropën lindore dhe qendrore
Zyra amerikane e imigracionit dhe doganave, ose ICE, është agjencia më e madhe hetuese në Departamentin amerikan të Sigurisë Kombëtare. Agjentët e tij luftojnë krimin në kufi, nëpër botë dhe në Internet. Ata janë veçanërisht seriozë rreth përfundimit të trafikut njerzor. Çdo ditë, agjentë të agjencisë ICE hetojnë krimet më të rënda, krimet në të cilat njerëzit trajtohen si sende dhe jo qënie njerzore. Drejtori i ICE-it, John Morton thotë se trafiku njerzor është një problem i vazhdueshëm në Evropën lindore e qendrore si dhe në Rusi e Ukrainë. Destinacionet zakonisht janë vende të Evropës Perëndimore, Shtetet e Bashkuara dhe Kanadaja. ICE nuk ka fuqi ligjore në vende të tjera, por po shton bashkëpunimin me agjencitë e rendit në vendet e viktimave. Zyra amerikane e imigracionit dhe doganave ka agjentë në 47 vende të ndryshme dhe 68 zyra nëpër botë, përveç 400 zyrave në Shtetet e Bashkuara. Një prej zyrave nëpër botë është në Rusi dhe një tjetër në Austri, të cilat mbulojnë krimet në Ballkan. Zoti Morton thotë se në shumicën e vendeve të botës po bëhet një përmirësim i ngadalshëm por i vazhdueshëm lidhur me trafikun njerzor, megjithëse mbetet ende shumë punë për t’u bërë. Një prej vështirësive më të mëdha në hetimin e këtyre rasteve është identifikimi i viktimave. Trafikantët, të cilët shpesh përpiqen të fshehin vend-ndodhjen e viktimave, mbajnë pasaportat e tyre dhe herë herë i izolojnë viktimat. Prandaj, ICE mbështetet shumë tek agjencitë lokale të rendit për të mbledhur informacion rreth viktimave. John Morton thotë se problemi i trafikut njerzor ekziston në gjithë botën, veçanërisht në Azi dhe në Amerikën qendrore e jugore. Ai shton se e vetmja rrugë për të luftuar këtë problem është nëpërmjet bashkëpunimit të ngushtë ndërkombëtar.